Our Fellow B&B Guests - Foto van Angel of the Morning Bed and Breakfast, Jim Thorpe - TripAdvisor
Our Fellow B&B Guests - Foto van Angel of the Morning Bed and Breakfast, Jim Thorpe
Foto: “Our Fellow B&B Guests” Van beoordeling:
Nr. 8 van 19 B&B’s/pensions in Jim Thorpe 504 North St, Jim Thorpe, PA 18229-2122 Hotelvoorzieningen
Foto toevoegen Alle 97 beoordelingen van Angel of the Morning Bed and Breakfa ... Bekijk soortgelijke hotels Inn at Jim Thorpe 568 beoordelingenPrijzen weergeven 1.3 km Country Inn & Suites By Carlson, Lehighton (Jim Thorpe 390 beoordelingenPrijzen weergeven 6.6 km Hampton Inn Lehighton (Jim Thorpe Area) 510 beoordelingenPrijzen weergeven 5.8 km Alle hotels in Jim Thorpe weergeven Wie zijn wij? Ope brief aan die president: U is heel eerste aan God verantwoordbaar | Maroela Media
Die ope brief is deur die Sentrale Kerkekommissie van die Afrikaanse Protestantse Kerk uitgereik.
U het Christene by meer as een geleentheid opgeroep om as morele kompas vir die land te dien en die kerk versoek om vir u en die regering te bid. As lidmate van die Afrikaanse Protestantse Kerk doen ons dit gereeld in opdrag van God. Alle gesag behoort aan Hom: Hý sit konings af en stel hulle aan (Dan. 2:21). Aan regeerders verleen Hy die gesag om as ’t ware namens Hom só te regeer dat mense “… ’n rustige en stil lewe kan lei, in alle godsvrug en waardigheid”. (1 Tim. 2:2). Ook u gesag as staats- en regeringshoof is verleende gesag – dit is aan u verleen deur die ewige koning, Jesus Christus.
Met ootmoed en erns bid ons vir u aan die hand van die volmaakte gebed, die “Onse Vader”. Die eerste drie bedes van die Onse Vader is die onontbeerlike fondament vir ’n rustige en stil lewe in godsvrug en waarheid. “Laat u Naam geheilig word, laat u koninkryk kom, laat u wil geskied …” (Matt. 6:9-10), is die smeekbede dat daar, uit respek en eerbied vir God, erns gemaak sal word met sy Naam; sy gesag en sy wil.
Die Here Jesus leer ons verder bid: “Gee ons vandag ons daaglikse brood; en vergeef ons ons skulde, soos ons ook ons skuldenaars vergewe (Matt. 6:11). Dit is ’n bede om ’n lewe waarin daar vir elkeen ruimte tot bestaan en roepingsvervulling is. In die gehoorsaamheid aan God se Wet, is dit vir elkeen moontlik om ’n plek te hê waar hy sy roeping kan nakom; homself en dié wat aan sy sorg toevertrou is, kan beskerm en versorg; die eiendom wat hy uit die hand van God ontvang in vrede kan benut en sy eer en goeie naam kan behou. Waar daar só gelewe word, is daar ruimte vir deernis met mekaar en erkenning dat ons almal uit God se hand en in sy genade leef.
Dié gehoorsaamheid begin by respek vir God en vir die mense met wie ons saamleef. Dit word uitgedruk in gehoorsaamheid aan die gesag van hulle wat God oor ons gestel het. Daaruit volg respek vir die reëls waarvolgens en die grense waarbinne ons met mekaar saamlewe.
Laat ons nie doekies omdraai nie, Meneer die President. Die misdaadgolf in hierdie land is nie die gevolg van broodsgebrek en ekonomiese nood nie. Dit is die gevolg van ’n diepliggende gebrek aan respek vir God, vir sy Woord, vir wet en orde en vir die mense met wie saamgeleef moet word. Met diep kommer moet dit gestel word dat u regering aktief hiertoe bydra. U regering ondermyn ouerlike gesag en daardeur respek vir alle gesag, met wetgewing wat lyfstraf as wyse waarop ouerlike tug en opvoeding tuisgebring mag word, kriminaliseer. U regering laat toe dat duisende ongebore kinders elke jaar deur aborsie vermoor word, maar moordenaars mag nie die doodstraf kry nie. U regering ondermyn die waarde en waardigheid van lewe en spoor doodslag aan deur nie diegene wat dood en geweld aanblaas, te straf nie. U inkonsekwentheid ten opsigte van haatspraak, u onwilligheid om daadwerklik aandag aan plaasmoorde en misdaad te gee, tesame met ’n korrupte polisiemag, hits dié disrespek aan.
U regering vernietig respek vir die heiligheid en die waarde van die huwelik as hoeksteen van ’n gesonde gemeenskapslewe deur selfdegeslaghuwelike te wettig, pornografie toe te laat en seksuele uitspattigheid deur middel van die nuwe voorgestelde leerplan vir lewensoriëntering (die sogenaamde CSE) te legitimeer en te bevorder. Korrupsie, wat steeds onder u regering voortwoed, ken geen respek vir eiendom, geld of goed nie. Onder u regering word erfgrond soos ’n Nabotswingerd beskou – as die koning dit wil gryp, doen hy dit. U regering ondermyn respek vir die waarheid deur die valse beskuldigings waarmee die witmense in die land gedemoniseer word. U eie verwronge weergawe van die gebeure by Bloedrivier getuig daarvan. Daarby ondermyn u regering die respek vir die reg deur dikwels met vooroordeel te handel en te vonnis.
Gebrek aan respek vir God, vir ander en vir wet en orde, vernietig selfrespek. Dit laat selfsug en soeke na eiebelang in mense botvier. Die Here leer ons om te bid dat ons bestaan nie daardeur vernietig sal word nie: “… en lei ons nie in versoeking nie, maar verlos ons van die Bose” (Matt. 6:13). Die laaste van die Tien Gebooie dring ons om ons eie begeertes ondergeskik aan God se wil en beskikking te stel.
Die is ‘n verkorte weergawe van die brief. Die volledige brief kan hier op die AP Kerk se webwerf gelees word.
Vertaal die brief asb in engels en stuur dit die wereld in.
Amen vir die brief, hoop hy lees dit
Ek is ‘n lid van die APKerk en stem 100% saam. Jy kan ook nie God en jou voorvaders dien nie.
Ek glo nie Godsdiens en Christenskap is vir hulle n prioriteit soos hulle ontslae geraak het van dissipline is Godsdiens oor verwyder van skole en die uniform departemente.
AMEN SO WAAR EN MOOI. Die Kerke leeg waar ons, ONS DAAGLIKE BROOD MOET KRY en Tronke VOL en nog slaaplose en hartlose mense op die strate.